

*THEOT Esther in EMIP 924*

Ff. 133v-152v
For the book of Esther, the following people were involved in creating drafts of tran፤ riptions Draft01, Transkribus; draft02, Steve Delamarter; draft03, Demeke Berhane; draft04, Steve Delamarter; draft05, Ralph Lee

Nota Bene : Images of this manu፤ ript may be viewed at the University of Hamburg Betamasaheft website at [https://betamasaheft.eu/manu፤ ripts/EMIP00924/viewer](https://betamasaheft.eu/manuscripts/EMIP00924/viewer) (starting at image 141)

f. 133v

(col. 2) በካልእ፡ ዓመት፡ እምዘነግሠ፡ አርጢክስስ፡ ዐቢይ፡ አመ፡ ቀዳሚት፡ ዘንሴስ፡ ርእየ፡ ሕልመ፡ መርዶስዮስ፡ ዘኢያአምሮ፡ ዘስሙ፡ ዘቁሴው፡ እምነገደ፡ ብንያም፡ ብእሲ፡ አይሁዳዊ፨ ወይነብር፡ ውስተ፡ ሀገረ፡ ሱሳ፡ ወዓቢይ፡ ብእሲ፡ ውእቱ፡ ወይፌውስ፡ በዐፀደ፡ ቤተ፡ ንጉሥ፤ እምነ፡ ፄዋ፡ ውእቱ፡ ዘፄወወ፡ ናቡከደነፆር፡ ንጉሠ፡ ባቢሎን፡ እምኢየሩሳሊም፡ ንጉሠ፡ ይሁዳ፡ ወዝንቱ፡ ውእቱ፡ ሕልሙ፨ ወናሁ፡ ቃል፡ ወሁከት፡ ወነጐድጓድ፡ ወድልቅልቅ፡ ወጕ

f. 134r

(col. 1) ጕዓ፡ ላዕለ፡ ምድር፡ ወናሁ፡ ፪አከይስት፡ ዐበይት፡ ድልዋን፡ መጽኡ፡ ፪ኤሆሙ፡ ይትጋደሉ፨ ወኮነ፡ ቃሎሙ፡ ዐቢይ፡ ወበቃለ፡ ዚአሆሙ፡ ተደለዉ፡ ሕዝብ፡ ለፀብእ፡ ከመ፡ ይጽብእዎሙ፡ ሕዝብ፡ ለጻድቃን፨ ወናሁ፡ ዕለተ፡ ጽልመት፡ ወቆባር፡ ወስቃይ፡ ወምንዳቤ፡ ወሕማም፡ ወሁከት፡ ዐቢይ፡ ውስተ፡ ምድር። ወተሀውኩ፡ ጻድቃን፡ ወኵሉ፡ ሕዝብ፡ ፈርሁ፡ እምነ፡ እኪቶሙ፡ ወተደለው፡ ለተኃጒሎ፨ ወጸርኁ፡ ኀበ፡ እግዚአብሔር፡ ወእምነ፡ ጽራሆሙ፡ ኮነ፡ እምዝ፡ እምነ፡ ንስቲት፡ ነቅዓ፡ ፈለግ፡ ዐቢይ፡ ዘብዙኅ፡ ማዩ፨ ወብርሃነ፡ ፀሐይ፡ ወትሑታን፡ ተ

(col. 2) ለዓሉ፡ ወበልዕዎሙ፡ ለክቡራን፨ ወተንሢኦ፡ መርዶክዎስ፡ ወርእየ፡ ዘንተ፡ ሕልመ፡ እስመ፡ እግዚአብሔር፡ ፈቀዶ፡ ይግበር፡ ወዐቀቦ፡ ውስተ፡ ልቡ፡ ወፈቀደ፡ ያእምር፡ ኵሎ፡ ነገሮ፡ በሌሊት፨ ወነበረ፡ መርዶክዎስ፡ ውስተ፡ ዐፀድ፡ ምስለ፡ ገቦታ፡ ወታራ፡ ፪ኅፅዋኒሁ፡ ለንጉሥ፡ እለ፡ የዐቅቡ፡ ሀገረ፡ ወሰምዖሙ፡ ምክሮሙ፡ ዘይሔዩ፡ ወአእመረ፡ ወጠየቀ፡ ከመ፡ አስተዳለዉ፡ ማዕሌተ፡ ይቅትልዎ፡ ለአርጤክስስ፡ ንጉሥ፨ ወነገሮ፡ ለንጉሥ፡ በእንቲአሆሙ፡ ወሐተቶሙ፡ ንጉሥ፡ ለ፪ሆሙ፡ ኅፅዋኒሁ፡ ወአምኑ፡ ወተኰነኑ፨ ወጸሐፎ፡ ንጉሥ፡ ለንዝቱ[sic]፡ ነገር፡ ውስተ፡ ተዝካረ፡ ነቢያት፡ ወ

f. 134v

(col. 1) መርዶክዎሰኒ፡ ጸሐፎ፡ ለዝንቱ፡ ነገር፨ ወአዘዘ፡ ንጉሥ፡ ለመርዶክዎስ፡ ይጸመድ፡ ውስተ፡ ዐፀድ፡ ወሐተቶ፡ በበይነ፡ ዝንቱ፡ ወሃማስ፡ ዘአመዶቱ፡ ብግያዊ፡ ክቡር፡ ውእቱ፡ ወይቀውም፡ ቅድመ፡ ንጉሥ፡ ወይፈቅድ፡ ይግበር፡ እኪተ፡ ላዕለ፡ መርዶክዮስ፡ ወላዕለ፡ ሕዝቡ፡ በእልክቱ፡ ፪ኅፅዋኒሁ፡ ለንጉሥ፡ ወእምድኅረ፡ ዝንቱ፡ ነገር፡ ምዕራፍ፡ ፩። ፩፡ በመዋዕሊሁ፡ ለአርጤክስስ፡ ወውእቱ፡ አርጤክስስ፡ ነግሠ፡ ላዕለ፡ ፻፳ወ፯በሐውርት፡ እምነ፡ ብሔረ፡ ህንደኬ፨ ፪፡ ወበውእቱ፡ መዋዕል፡ አመ፡ ነግሠ፡ በሱሳ፡ ሀገር። ፫፡ በሣልስ፡ ዓመት፡ እምዘነግሠ፡ ገብረ፡ በዐለ፡ ለአዕርክቲሁ፡ ወበእንተ፡ እ

(col. 2) ለ፡ ተርፉ፡ አሕዛብ፡ ወለፋርስ፡ ወሜዶን፡ ወለክቡራኒሆሙ፡ ወለመላእክተ፡ ሠራዊት፨ ፬፡ ወእምድኅረ[፡ ]ዝንቱ፡ እምድኅረ፡ አርአዮሙ፡ ብዕለ፡ መንግሥቱ፡ ወክብረ፡ ትፍሥሕት፡ ወብዕሎ፡ በ፻ወ፳ዕለት፨ ፭ወሶበ፡ ተፈጸመ፡ መዋዕለ፡ መርዓ፤ለእለ፡ ተርፉ፡ ገብረ፡ ንጉሥ፡ በዐለ፡ ለሕዝብ፡ እለ፡ ተረክቡ፡ ውስተ፡ ሀገረ፡ ዐፀድ፡ በውስተ፡ ቤተ፡ ንጉሥ፡ ሰዱስ፡ መዋዕለ፨ ፮ወሰርግው፡ በሜላት፡ ወበዓጌ፡ ንጹሕ፡ ወዕውድ፡ በሜላት፡ ውስተ፡ አሕባለ፡ ቢሰንሶ፡ በሕልቀተ፡ ወርቅ፡ ወብሩር፡ ላዕለ፡ አዕማዶ፡ ዕብን፡ ዘአርሶ፡ ወአራታተ፡ ዘወርቅ፡ ወብሩር፡ ወጽፍጹፍ፡ በእብን፡ ዘህብረ፡ መረግድ፡ ወበንቈ፡ ጲኖን፡ ወ

f. 135r

(col. 1) ዕብነ፡ ጰሪኑ፡ ወጥቀ፡ ሠናይ፡ ጸፍፈጸፉ፡ ዘዘዚአሁ፡ ኅብሩ፡ በሥሩ፡ በእንተ፡ ዓውዱ፡ ጽጌረዳ፡ ሥሩዕ፡ (፯)ወጽዋዕኒ፡ ዘወርቅ፡ ወብሩር፡ ወዘዕንቍ፡ እንተ[፡ ]ራቂኖን፡ ወቅልቅያን፡ ድልወቱ፡ በሐሳበ፡ ፫፼መክሊት፡ ወወይነ፡ ብዙኃ፡ ዘሠናይ፡ መዓዛሁ፡ ይሰቲ፡ ንጉሥ፡ ወበዓሉሰ፡ አኮ፡ ባሕገ፡ ቀዳሚ፡ ዝገብረ፡ አላ፡ በከመ፡ ፈቀደ፡ ውእቱ፡ ንጉሥ። ፰፡ ወአዘዘ፡ ለመገብቱ፡ ይግባሩ፡ ፈቃደ፡ ዚአሁ፡ ወፋ[sicፈ]ቃደ፡ ሰብእ፨ ፱፡ ወአስጢን፡ ንግሥት፡ ገብረት፡ በዐለ፡ ለአንስት፡ እለ፡ ውስተ፡ ቤተ፡ መንግሥታ፡ ኀበ፡ አርጤክስስ፡ ንጉሥ፡ (፲፡ )ወበሳብዕት፡ ዕለት፡ ተፈሥሐ፡ ንጉሥ፡ ወይይቤሎ(ሙ)፡ ለሃማ፡ ወለባዛን፡ ወታራ፡ ወለቡላህ፡ ወለዘ

(col. 2) ትውልታ፡ ወለዘአባሰ፡ ወለተራባ፡ ወለ፮ኅፅዋኒሁ፡ ለንጉሥ፡ እለ፡ ይትለአክዎ፡ (፲፩፡ )ከመ፡ ያምጽእዋ፡ ለንግሥት፡ ወያንግሥዋ፡ ወያሠርግውዋ፡ አክሊለ፡ ወያርእይዋ፡ ለኵሉ፡ መላእክተ፡ ሕዝብ፡ ሥና፡ እስመ፡ ሠናይት፡ ይእቲ፨ ፲፪፡ ወዐበየት፡ አዕኔት፡ ንግሥት፡ ወኢፈቀደት፡ ትምጻእ፡ ምስለ፡ ኅፅዋኒሁ፡ ወተከዘ፡ ንጉሥ፡ ወተምዕዓ፨ ፲፪፡ ወነገሮሙ፡ ለአዕርክቲሁ፡ ዘከመ፡ ትቤ፡ አስጢን፨ ወይቤሎሙ፡ ግበሩ፡ እንከሰ፡ ሕገ፡ ወኵነኔሁ፨ ፲፬፡ ወመጽኡ፡ ኀቤሁ፡ አርቄስዮስ፡ ወወሰኪቲዮስ፡ ወማሌሲዓር፡ ወመላእክተ፡ ፋራስ፡ ወሜዶን፡ እለ፡ ቅሩባን፡ ኀበ፡ ንጉሥ፡ እለ፡ ይነብሩ፡ እቱተ፡ ምስለ፡ ንጉሥ፨ ፲፫፡ ወነገር

f. 135v

(col. 1) ዎ፡ ለንጉሥ፡ ሕጎሙ፡ ዘከመ፡ ይሬስይዋ፡ ለአስጢን፡ ንግሥት፡ እስመ፡ ኢገብረት፡ [በ]ከመ፡ አዘዞሙ፡ ንጉሥ፡ ለኅፅዋኒሁ፨ ፲፮፡ ወይቤሎ፡ ምኪዎስ፡ ለንጉሥ፡ ወለመላእክቲሁኒ፡ አኮ፡ ላዕለ፡ ንጉሥ፡ ባሕቲቱ፡ ዘአበሰት፡ አስጢን፡ ንግሥት፡ አላ፡ ላዕለ፡ ኵሎሙ፡ መላእክት፡ ወላዕለ፡ መገብተ፡ ንጉሥ፨ ወነገርዎ፡ ቃላ፡ ለንግሥት፡ ዘከመ፡ ዐበየቶ፡ ለንጉሥ። ፲፯፡ ወሶበ፡ ዛቲ፡ ዮም፡ ዐበየቶ፡ ለንጉ[ሥ]፡ አርጤክስሰ፡ ከማሁ፡ ዮምኒ፡ አንስትያሆሙ፡ ለመኳንንት፡ ፈርሃ፨ ፲፰፡ ወሚዶን፡ ሰሚዖን፡ ኵሎን፡ ዘከመ፡ ተዋሥአቶ፡ ለንጉሥ፡ ከማሁ፡ ይብላ፡ እማንቱኒ፡ ወእምታቲሆን፡

(col. 2) ያስተሐቅራ፡ ፲፱:ወእመሰ፡ ፈቀደ፡ ንጉሥ፡ የአዝዝ፡ በመንግሥቱ፡ ይጽሐፍዎ፡ ለዝንቱ፡ ሕግ፡ ፋርስ፡ ወሜዶን፨ ወከመዝ፡ ይገብርዋ፡ ለይእቲ፡ ወኢትባእ፡ እንከ፡ ንግሥት፡ ኀቤሁ፨ ወመንግሥታኒ፡ የሀብ፡ ንጉሥ፡ ለካልእ፡ ብእሲት፡ እንተ፡ ትኄይሳ፡ ፳፡ ወይሰምዕዎ፡ ለዝ፡ ሕግ፡ ዘገብረ፡ ንጉሥ፡ በመንግሥቱ። ወእምዝ፡ ኵሎን፡ አንስት፡ ያክብራ፡ አምታቲሆን፡ ባዕልኒ፡ ወነዳይኒ፤፳፩፡ ወዓደሞ፡ ለንጉሥ፡ ዝንቱ፡ ነገር፡ ወለመላእክቲሁኒ፡ ወገብረ፡ ንጉሥ፡ በከመ፡ ይቤ፡ ምኬዎስ፨ ፳፪ወለአከ፡ ንጉሥ፡ ውስተ፡ ኵሉ፡ መንግሥቱ፡ ለለበሐውርቲሆሙ፡ በከመ፡ ዝንቱ፡ ቃል፡ ከመ፡ ይፍርሃሆሙ፡ [ለ]አ

f. 136r

(col. 1) ምታቲሆን፡ አንስትያሆሙ፡ በውስተ፡ አብያቲሆሙ፡ ምዕራፍ፡ ፪። ፩፡ ወእምድኅረ፡ ዝንቱ፡ ነገር፡ ረሰዓ፡ ንጉሥ፡ ወሊተ፡ ዘካራ፡ ንጉሥ፡ ለአስጢን፡ እስመ፡ ይዜክር፡ ላቲ፡ ዘከመ፡ ተዋሥኦቶ፨ ፪ወእምድኅረ፡ [ዝንቱ]፡ ኰነና፡ ይቤልዎ፡ ደቂቁ፡ ለንጉሥ፡ ይኅሥሡ፡ ለንጉሥ፡ ደናግ{ል}ለ፡ [ዘ]ሠናይ፡ ራእዮን፨ ፫፡ ወየአዝዝ፡ ንጉሥ፡ ውስተ፡ በሀውርተ፡ መንግሥቱ፡ በመልእክተ፡ መስፍን፨ ወይኅርዩ፡ ሎቱ፡ አዋልደ፡ ደናግለ፡ እለ፡ ሠናይ፡ ራእዮን፡ በውስተ፡ ሱሳ፡ ሀገር፡ በውስተ፡ አብያተ፡ አንሰት፤ ወየወፍይዎ፡ ለኅፅዎ፡ ንጉሥ፡ ለዐቃቤ፡ አንሰት፤ ወየሀብዎን፡ ቅብዖን፡ ወኵሎ፡ መፍቅዶ

(col. 2) ን፨ ፬፡ ወእንተ፡ ዓዶመቶ፡ ለንጉሥ፡ እምኔሆን፡ ብእሲቱ፡ ይእቲ፡ ትንግሥ፡ ምስሌሁ፡ ህየንተ፡ አስጢን፨ ወዓዶሞ፡ ለንጉሥ፡ ዝንቱ፡ ነገር፡ ወገብረ፡ ከማሁ፨ ፭ወሀሎ፡ ፩ብእሲ፡ አይሁዳዊ፡ ውስተ፡ ሱሳ፡ ሀገር፡ ዘስሙ፡ መርዶክዎስ፡ ወልደ፡ ኢያኤሩ፡ ዘሴምዩ፡ ዘቄሰዩ፡ ዘእምነገደ፡ ብንያም፨ ፮፡ ዘተፄወወ፡ እምኢየሩሳሌም፡ ዘፄወዎ፡ ናቡከደነፆር፡ ንጉሠ፡ ባቢሎን፨ ፯፡ ወቦቱ፡ ወለት፡ እንተ፡ ሐፀና፡ ወለተ፡ አሚናዳብ፡ እኁሁ፡ ለአቡሁ፡ ወስማ፡ አስቴር፨ ወእምድራ፡ ወፅአት፡ ወእምነ፡ አዝማዲሃ፡ ሐፀና፡ ሎቱ፡ ትኩኖ፡ ብእሲቶ፨ ወይእቲ፡ ወለት፡ ሠ[ና]ይት፡ ራእያ፨ ፰፡ ወሶበ፡ አዘዘ፡ ንጉሥ፡ አስተጋብኡ፡ ሎ

f. 136v

(col. 1) ቱ፡ ብዙኃነ፡ አዋልደ፡ ውስተ፡ ሶስሶ፡ ኀበ፡ ጋይ፡ ወአምጽእዋ፡ ለአስቴር፡ ኀበ፡ ጋይ፡ ዐቃብያነ፡ አንስት፨ ፱፡ ወዓደመቶ፡ ይእቲ፡ ወለት፡ ወረከበት፡ ሞገሰ፡ በቅድሜሁ፡ ወአፍጠነ፡ ውሂቦታ፡ ቅብዓ፡ ወመክፈልተ፡ ወሰብኡ፡ አዋልደ፡ እለ፡ ይትለአካሃ፡ እምቤተ፡ ንጉሥ፡ ወሠናየ፡ ዐቀባሃ፡ እለ፡ ሐ[ፀ]ናሃ፡ በውስተ፡ ቤተ፡ አንስት፨ ፲፡ ወኢነገረት፡ አስቴር፡ አዝማዲሃ፡ ወኢብሔራ፨ እስመ፡ መርዶክዎሰ፡ አዘዘ፡ ከመ፡ ኢታይድዕ፨ ፲፩ወኵሎ፡ አሚረ፡ ይመጽእ፡ መርዶክዎስ፡ ኀበ፡ ዐፀደ፡ ቤተ፡ አንስት፡ ከመ፡ ይስማዕ፡ ዜናሃ፡ ለአስቴር፡ ዘከመ፡ ሀለወት፡ ፲፪፡ ወአመ፡ በጽሐ፡ ጊዜሆን፡ ለእሉ፡ ከመ፡ ይባአ፡

(col. 2) ኀበ፡ ንጉሥ፨ ወሶበ፡ ተፈጸመ፡ ፲ወ፪አውራኅ፡ እስመ፡ መጠነዝ፡ መዋዕል፡ ይነብ[]ራ፡ እንዘ፡ ይትሔረሳ፡ ወይሤንያ፡ ወ፯አውራኃ፡ እንዘ፡ ይትቀብዓ፡ ቅብዓ፡ ዕፍረት፡ ወ፯አውራኃ፡ በአፈዋት፡ ወበቅብዓ፡ አንስት፨ ፲፫፡ ወእምዝ፡ እንከ፡ ይእተ፡ አሚረ፡ ይበውአ፡ ኀበ፡ ንጉሥ፡ ዘውእቱ፡ ፈቀደ፡ ያመጽኡ፡ ሎቱ፡ እም፡ ቤተ፡ አንስት፨ ፲፬፡ ወፍና፡ ሠርክ፡ ትበውዕ፡ ወጸቢሖ፡ ትገብዕ፡ ቤተ፡ አንሰት፡ ኀበ፡ ጋይ፡ ኅፅወ፡ ንጉሥ፡ ዐቃቤ፡ አንስት፨ ወኢትድግም፡ እንከ፡ በዊአ፡ ወገቢአ፡ ኀበ፡ ንጉሥ፡ ለእመ፡ እሊዓሁ፡ ኢጸውዓ፡ ፲፭፡ ወአመ፡ በጽሐ፡ ዕለተ፡ ዕብሬታ፡ ለአስቴር፡ ወ

f. 137r

(col. 1) ለተ፡ አሚናዳብ፡ እኅወአቡሁ፡ ለመርዶክዎስ፡ ከመ፡ ትባእ፡ ኀበ፡ ንጉሥ፡ ገብረት፤ በከመ፡ አዘዛ፡ ኵሎ፡ ዝኩ፡ ኅፅው፡ በቃቤ፡ አንሰት፨ እስመ፡ ባቲ፡ ሞገሰ፡ ለአስቴር፡ በኀበ፡ ኵሉ፡ እለ፡ ርእይዋ። ፲፮፡ ወቦአት፡ አስቴር፡ ኀበ፡ አርጤክሰሰ፡ ንጉሥ፡ በ፲ወ፪፡ አውራኃ፡ ኅዳር፡ በሳብዕ፡ ዓም፡ ዘመንግሥቱ፡ ፲፯፡ ወዓደመቶ፡ ለንጉሥ፡ አስቴር፨ ወረከበት፡ ሞገሰ፡ ፈድፋደ፡ እምነ፡ ኵሎን፡ ደናግል፡ ወአሠርገዋ፡ አክሊለ፡ አንሰት፨ ፲፰፡ ወገብረ፡ ንጉሥ፡ በዐለ፡ ለኵሉ፡ አዕርክቲሁ፡ ወለሠራዊቱ፡ ሰቡዓ፡ መዋዕለ፡ ወአዕበዮ፡ ለመርዓ፡ አስቴር፡ ወገብረ፡ ኅዳጋቲሃ፡ ኵሎ፡

(col. 2) ደወለ፡ መንግሥቱ፨ ፲፱፡ ወመርዶክዎስ፡ ይፀመዶ፨ ወአስቴር፡ ኢያይድዓት፡ ብሔራ፡ እስመ፡ ከማሁ፡ አዘዘ፡ መርዶክዎስ፡ ከመ፡ ትፍርሖ፡ ለእግዚአብሔር፡ ወትግበር፡ ትእዛዞ፡ በከመ፡ ሀለወት፡ ምስሌሁ፨ ወአስቴርሰ፡ ኢኃደገት፡ ሕጋ፨ ፳፡ ወተከዙ፡ ሕፅዋኒሁ፡ ሊቃነ፡ ዐቀብተ፡ ርእሱ፡ እስመ፡ ዐብየ፡ መርዶክዎስ፡ ወፈቀዱ፡ ይቅትልዎ፡ ለአርጤክስስ፡ ንጉሥ፨ ፳፩፡ ወሰምዐ፡ መርዶክዎስ፡ ወነገራ፡ ለአስቴር። ወይእቲ፡ አይድዓቶ፡ ለንጉሥ፨ ፲፪፡ ወሶቤሃ፡ ሐታቶሙ፡ ንጉሥ፡ ለእልክቱ፡ ፪ኅፅዋኒሁ፨ ወእምዝ፡ ሰቀሎሙ፡ ወአዘዘ፡ ንጉሥ፡ ይ

f. 137v

(col. 1) ጽሐፍዎ፡ ለዝንቱ፡ ውስተ፡ መጽሐፈ፡ ነቢያተ፡ ነገሥት፡ ለተዝካር፡ በእንተ፡ አኰቲቱ፡ ለመርዶክዎስ፡ ምዕራፍ፡ ፫። ፩፡ ወእምድኅረዝ፡ አዕበዮ፡ ንጉሥ፡ አርጤክስሰ፡ ለሃማ፡ ዘአመዶቱ፡ ቡጊዎን፨ ወአንበሮ፡ ላዕለ፡ [እ]ምነ፡ ኵሉ፡ አዕርክቲሁ፨ ወይሰግዱ፡ ሎቱ፡ ኵሎሙ፡ እለ፡ ውስተ፡ ዐፀዱ፨ እስመ፡ ከማሁ፡ ይገብሩ፡ ዘአዘዘ፡ ንጉሥ፨ ወመርዶክዎስሰ፡ ባሕቲቱ፡ ኢይሰግድ፡ ሎቱ፨ ፫፡ ወይቤልዎ፡ እለ፡ ውስተ፡ ዐፀደ፡ ቤተ፡ ንጉሥ፡ አንተ፡ መርዶክዎስ፡ ለምንት፡ ኢትትኤዘዝ፡

(col. 2) ለቃለ፡ ንጉሥ፨ ፬፡ ወኵሎ፡ አሚረ፡ ከመ፡ ዝ፡ ይብሉ፡ ወየዐቢ፡ ሰሚያቶሙ፡ ወነገርዎ፡ ለሃማ፤ ከመ፡ የዐቢ፡ መርዶክዎስ፡ ትአዛዘ፡ ንጉሥ፡ ወከመ፡ አይ[ሁ]ዳዊ፡ ውእቱ፡ መርዶክዎሰ፨ ፭፡ ወሶበ፡ አእመረ፡ ሃማ፡ ከመ፡ ኢይሰግድ፡ ሎቱ፡ መርዶክዎስ፡ ተምዓ፡ ጥቀ፨ ፮፡ ወፈቀደ፡ ያጥፍኦሙ፡ ለኵሎሙ፡ አይሁድ፡ እለ፡ ደወለ፡ መንግሥቱ፡ ለአርጤክስስ፨ ፯፡ ወአስተዐፀወ፡ ዕለተ፡ እምዕለት፨ ወወርኃ፡ እምወርኅ፡ ከመ፡ ያጥፍኦሙ፡ ለዘመደ፡ መርዶክዎስ፡ በአሐቲ፡ ዕለት፨ ወወረደ፡ ዕፃ፡ ላዕለ፡ ዐሡሩ፡ ወረቡዑ፡

f. 138r

(col. 1) ለሠርቀ፡ ወርኃ፡ አደር፡ ፰፡ ወነገሮ፡ ለአርጤክስስ፡ ወይቤሎ፡ ሀሎ፡ ሕዝብ፡ ዐላዊ፡ እምውስተ፡ አሕዛበ፡ ኵሉ፡ መንግሥትከ፨ ወሕጎ[ሙ]ኒ፡ ካልእ፡ እምነ፡ ኵሉ፡ አሕዛብ፡ ወኢይትኤዘዙ፡ ለሕገ፡ ንጉሥ፡ ወኢኮነ፡ ርቱዓ፡ ይኅድጎሙ፡ ንጉሥ፨ ፱፡ ወእመሰ፡ ፈቀደ፡ ንጉሥ፡ የአዝዝ፡ ወያጥፍኦሙ፡ ወአነ፡ እጽሕፍ፡ ወአበውዕ፡ ፼መካልየ፡ ብሩረ፡ ለመዝገበ፡ ንጉሥ፨ ፲፡ ወአውፅአ፡ ንጉሥ፡ ሕልቀቶ፡ ወመጠዎ፡ ለሃማ፡ ውስተ፡ እዴሁ፡ ከመ፡ ይኅትም፡ ሶበ፡ ጸሐፈ፡ በእንተ፡ አይሁድ፨ ፲፩ወይቤሎ፡ ንጉሥ፡ ለሃማ፡

(col. 2) ወርቅሰ፡ ይኩንከ፡ ለከ፡ ወሕዝበኒ፡ ግበር፡ ዘከመ፡ ፈቀድከ፨ ፲፪፡ ወአጽሐፈ፡ ንጉሥ፡ በቅድሜሁ፡ አመ፡ ፲ወ፬ለሠርቀ፡ አዶር፡ ወጸሐፉ፡ በከመ፡ አዘዞሙ፡ ሃማ፡ ለመላእክት፡ ወለመሳፍንት፡ ዘኵሉ፡ በሐውርተ፡ ህንይኬ፡ እስከ፡ ኢትዮጽያ፡ ፻፳ወ፯በሐውርት፡ ለለምልክና፡ አሕዛቢሆሙ፡ በቃለ፡ አርጤክስስ፡ ንጉሥ፡ ፲፫። ወፈነወ፡ ሐዋርያተ፡ ውስተ፡ ደወለ፡ መንግሥቱ፤ ከመ፡ ያጥፍእዎሙ፡ ለዘመደ፡ አይሁድ፡ በአሐቲ፡ ዕለት፡ በወርኃ፡ አደር፡ አመ፡ ፲ወ፫ይበርብርዎሙ፡ ንዋዮሙ፨ ፲፬፡ ወእምዝ፡ ይብል፡ መጽሐፉ፡ ለንጉሥ፡ ዐቢይ፡ አር[ጤ]

f. 138v.

(col. 1) ክሰስ፡ እምነ፡ ህንደኬ፡ እስከ፡ ኢትዮጵያ፡ ፻፳ወ፯፡ በሐውርት፡ ለመላእክት፡ ወለመሳፍንት፡ ወለስዩማን፤ ከመዝ፡ ጸሐፈ፡ ብዙኃ፡ አሕዛበ፡ ኰኒንየ፡ ወኵሎ፡ በሐውርተ፡ አግሪርየ፡ ፈቀድኩ፨ አኮ፡ በጽንዓ፡ መንግሥትየ፡ ዘየዓቢ፡ ርእስየ፨ አላ፡ በጻሕሞ፡ ወበየውሃት፡ ለዝሉፉ፡ አስተናቢርየ፡ ኵሉ፡ ዘሊተ፡ ይትኳነን፡ ዘእንበለ፡ ድንጋፄ፤ ከመ፡ ዝምገት፡ ሠረዕየ፡ ኵሎ፡ በከመ፡ መንግሥትየ፡ ሥሩዕ፡ ወሕዱዕ፡ ወትብጻሕ፡ እስከ፡ በሐውርት፨ ወአሐድስ፡ ሰላመ፡ ዘእምኀበ፡ ኵሉ፡ በሐውርት፡ ሰብእ፡ ይትፋቀር፡ ወኦሆ፡ ብሂልየ፡ ለመማክ

(col. 2) ርትየ፡ በዘእክል፡ ዘሪዖቶ፡ ለዝንቱ፡ ለዝሉፉ፡ በንጽሕ፡ መጻእኩ፡ አሠኒ፡ በልብየ፡ ዘእንበለ፡ ንስሐ፨ ወአማነ፡ ተልእከ፡ በንጹሕ፡ ዘእምታሕቴየ፡ ሃማ፡ መርሐነ፡ ወአይድዓነ፤ ከመ፡ በውስተ፡ ኵሉ፡ አሕዛብ፡ ዘውስተ፡ ዓለም፡ ተደመረ፡ ሕዝብ፡ በአኩይ፡ ሕጉ፤ ዘኢይትኤዘዝ፡ ለትአዛዘ፡ ንጉሥ፡ ዘልፈ፡ እምኵሉ፡ አሕዛብ፨ ወየዓቢ፡ በሥርተ፡ ዚአነ፡ ወባሕግነ። ወረከብናሁ፡ ለዝንቱ፡ ሕዝብ፡ ፍሉጠ፡ አንተ፡ ባሕቲቱ፡ ካልአ፡ ሕገ፡ እምነ፡ ኵሉ፡ ሰብእ፨ ወነኪር፡ ወውሉጥ፡ ወውፁዕ፡ እምነ፡ ሕገ፡ ዚአነ። ወይገብሩ፡ እኪ

f. 139r

(col. 1) ተ፡ ለግዕሃኖሙ፡ ወይሬስይዎ፡ ለመንግሥትነ፡ ከመ፡ ወኢምንት፡ ወናሁ፡ አዘዝነ፡ በእንተ፡ እለ፡ ጸሐፍነ፡ ለክሙ፡ መጻሕፍቲሁ፡ ለሃማ፤ ዘተሰይመ፡ ላዕለ፡ ኵሉ፡ ዘውእቱ፡ እምታሕተ፡ አ[ቡ]ነ፤ ከመ፡ ያጥፍእዎሙ፡ ለኵሎሙ፡ ምስለ፡ አንስትያሆሙ፡ ወደቂቆሙ፡ በ[መ]ጥባሕተ፡ ፀሮሙ፡ እንዘ፡ ኢትምህክዎሙ፡ ወኢትምህርዎሙ፨ አመ፡ ፲ወ፬ለሠርቀ፡ አዶር፡ በ፲ወ፫ወርኅ፡ ዛቲ፡ ዓመት፡ ከመ፡ ለንዑሶሙ፡ ወለዐቢዮሙ፡ ከመ፡ ታውርድዎሙ፡ ውስተ፡ ሲኦል፡ በአሐቲ፡ ዕለት፨ ወአልቦ፡ ዘታተርፉ፡ እም

(col. 2) ውስቴቶሙ፡ ከመ፡ ይዕርፍ፡ እንከ፡ በሐውርቲነ፡ እምነ፡ ግብሮሙ፡ ለዝሉፉ፨ ወአርአዮ፡ በለሐሳስ፡ መጻሐፍቲሁ፡ ወሤመ፡ ውስተ፡ በሐውርት፨ ወአዘዞሙ፡ ለኵሉ፡ አሕዛብ፡ ከመ፡ ይኩኑ፡ ለውእቱ፡ ለውእቱ፡ ዕለት፨ ወይጐጕኡ፡ በውስተ፡ ሱሳኒ፡ ይግበሩ፡ ከማሁ፡ ወንጉሥሰ፡ ወሃማ፡ ያጸምኡ፡ ወተሀውከት፡ ኵሳ፡ ሀገር፨ ፨ ፨ ምዕራፍ፡ ፬፨ ፩፡ ወሶበ፡ አእመረ፡ መርዶክዎስ፡ ዘከመ፡ ኮነ፡ ሰጠጠ፡ አልባሲሁ፡ ወለብሶ፡ ሠቀ፨ ወወዶ[ደ]የ፡ ሐመደ፡ ዲበ፡ ርእሱ፡ ወሮፀ፡ እንተ፡ መርህባ፡ ለሀገር፡ እንዘ፡

f. 139v

(col. 1) ይጸርሕ፡ በዐቢይ፡ ቃል፡ ወይቤ፡ ትቀትሉኑ፡ ሕዝበ፡ ዘእንበለ፡ አበሳ፨ ፪ወበጽሐ፡ ኀበ፡ ኆኅተ፡ ንጉሥ፡ ወቆመ፡ እስመ፡ ኢይከውኖ፡ ለበዊእ፡ ውስተ፡ ዐፀዶ፡ ንጉሥ፨ ወእንዘ፡ ሠቀ፡ ይለብስ፡ ወሐመድ፡ ላዕሌሁ፨ [፫]በኵሉ፡ በሐውርት፡ ኀበ፡ ተፈነወ፡ መጻሕፍት፡ [ኮነ]ጽራኅ፡ ወብካይ፡ ዐቢይ፡ ላህ፡ ለአይሁድ፡ ወሠቀ፡ ወሐመደ፡ ነጸፈ፡ ለአይሁድ፨ ፬፡ ወቦኡ፡ ኅፅዋኒሃ፡ ወአዋልዲሃ፡ ለንግሥት፨ ወአይድዕዋ፨ ወደንገፀት፡ ሶበ፡ ሰምዓት፡ ዘከመ፡ ኮነ፨ ወፈነወት፡ አልባሰ፡ ለመርዶክዎሰ፡ ዘይለብሰ፡ ወዐበየ፡ ኀዲገ፨ ፭ወጸውዐቶ፡ አስቴ

(col. 2) ር፡ ለአክራትዩን፡ ኅፅዋ፡ ዘይቀውም፡ ቅድሜሃ፡ ወለአከቶ፡ ይስማዕ፡ ጥዩቀ፡ ነገረ፡ መርዶክዎስ፨ ፮፡ ወወጽአ፡ አክራ[ፍ]ዩን፡ ኀበ፡ መርዶክዮስ፡ ኀበ፡ ገዳመ፡ ትዕይንት፡ ዘቅድመ፡ አንቀጸ፡ ንጉሥ። ፯፡ ወገሮ፡ መርዶክዎስ፡ ዘከመ፡ ኮነ፡ ወዘይመሰሎ፡ ሃማ፡ ለንጉሥ፡ ፼መካልየ፡ ያበውእ፡ ውስተ፡ መዝገቡ፡ ለንጉሥ፡ ከመ፡ ይቅትሎሙ፡ ለአይሁድ፨ ፰ወቃሎ፡ ነገራ፡ ለይእቲ፡ መጽሐፍ፡ ዘአንበራ፡ ውስተ፡ ሱሳ፡ ከመ፡ ይቅትልዎሙ፨ ወወሀቦ፡ አርአያሃ፡ ያርእያ፡ ለአስቴር፨ ወይቤሎ፡ በሳ፡ ትባእ፡ ኀበ፡ ንጉሥ፡

f. 140r

(col. 1) ወትሰአሎ፡ ወታስተብቍዖ፡ በእንተ፡ ሕዝብ፡ ተዘከሪአ፤ መዋዕልአ፤ ምንዳቤኪአ፤ ዘከመ፡ ተሐፀንኪአ፤ ውስተ፡ እዴየአ፤ እስመ፡ ሃማአ፤ እምታሕተ፡ ንጉሥአ፤ አዘዘአ፤ ይቅትሉነአ፤ ወሰአሉአ፤ ኀበ፡ እግዚአብሔርአ፤ እግዚእአ፤ ወንግሪዮአ፤ ለንጉሥአ፡ በእንቲአነአ፤ ወአድኅንነአ፤ እሞትአ፨ ፱፡ ወቦአ፡ አክራቴዎስ፡ ወነገራ፡ ለአስቴር፡ ኵሎ፡ ዘንተ፡ ነገረ፨ ፲፡ ወትቤሎ፡ አስቴር፡ ለአክራቴዎስ፡ ሑር፡ ኀበ፡ መርዶክዎስ፡ ወበሎ፨ ፲፩፡ ኵሎአ፤ አሕዛብአ፤ የአምርአ፤ ለዛቲአ፤ መንግሥትአ፤ ከመ፡ ዘቦአአ፤ ኀበ፡ ንጉሥአ፤ ውስተ፡

(col. 2) ዐፀድአ፤ ውሣጤአ፤ ወእመኒአ፤ ብእሲአ፤ ወብእሲትአ፤ ዘይጼውዕዎአ፤ አልቦአ፤ ሕይወትአ፤ እመአ፤ ኢለከፎአ፤ ንጉሥአ፤ በበትሩአ፤ እንተ፡ ወርቅአ፤ ዳእሙአ፤ ውእቱአ፤ ዘየሐዩአ፤ ወኪያየኒአ፤ ኢጸውዓኒአ፤ እባእአ፤ ኀበ፡ ንጉሥአ፤ ሠሉሰአ፤ መዋዕለአ፤ ፲፪፡ ወአይድ[ዕ]ዎ፡ አከራቴዎሰ፡ ለመርዶክዎስ፡ ዘትቤ፡ አስቴር፨ ፲፫፡ ወይቤሎ፡ መርዶክዎስ፡ ለአክራቴዎስ፡ ሑር፡ በሳ፡ ከመአ፡ አሐዮአ፡ አነአ፡ ባሕቲታየአ፡ እምነ፡ ኵሉአ፡ አይሁድአ፨ ፲፬፡ በበይነ፡ መንግሥትአ፤ እመ፡ ተጸመ[ም]ኪአ፤ ዮምአ፤ ወለአይሁድሰአ፤ እንተ፡ ባዕድ

f. 140v

(col. 1) ኒአ፤ ይሤርውዎሙአ፤ ወኢያድኅኖሙአ፤ ወአንቲሰአ፤ ወቤተ፡ አቡኪአ፤ ትጠፍኡአ፤ ወመኑአ፤ የአምርኦ፤ ዮጊአ፤ ለዝንቱአ፤ መዋዕልአ፤ ነገሥኪአ፨ ፲፭፡ ወአግብአቶ፡ አስቴር፡ ለዝንቱ፡ ዘመጽአ፡ ኀቤሃ፡ እምኀበ፡ መርዶከዎስ፡ እንዘ፡ ትብል፨ ፲፮፡ ሑርአ፤ አስተጋብኦሙአ፤ ለአይሁድአ፤ እለ፡ ውስተ፡ ሱሳአ፤ ወጹሙአ፤ ሊተአ፤ ወኢትብልዑአ፤ ወኢትስተዮአ፤ እንከአ፤ ሊተአ፤ ወአነኒአ፤ ወአዋልድየአ፤ ንጸውምአ፤ ወእምዝአ፤ እበውእአ፤ ኀበ፡ ንጉሥአ፨ ወእመአኮአ፤ እመውትአ፨ ፲፯ወሖረ፡ መርዶክዎሰ፡ ወገብረ፡ ኵሎ፡ ዘአዘዘቶ፡ አስቴር፡

(col. 2) ወሰአለ፡ እንዘ፡ ይዜከር፡ ኵሎ፡ ዘከመ፡ ገብረ፡ እግዚአብሔር፨ ወይቤ፡ እግዚኦ፡ እግዚኦ፡ ንጉሥ፡ ዘኵሎ፡ ትመልክ፡ እስመ፡ በሥልጣንከ፡ ውእቱ፡ በኵሉ፡ ገበርከ፡ ወአልቦ፡ ዘይትጥወመከ፡ እመ፡ ፈቀድከ፡ ታድኅኖሙ፡ ለእስራኤል፨ እስመ፡ አንተ፡ ገበርከ፡ ሰማየ፡ ወምድረ፡ ወኵሎ፡ መድምመ፡ ዘታሕተ፡ ሰማይ፨ ወእግዚእ፡ አንተ፡ ለኵሉ፡ ወአልቦ፡ ዘይትቃወመከ፡ እግዚኦ፡ ወአንተ፡ ተአምር፡ ኵሎ፡ እግዚኦ፡ ከመ፡ አኮ፡ በአስተሐቅሮ፨ ወአኮ፡ በትዕቢት፡ ወአኮ፡ በአዕብዮ፡ ርእስየ፡ ዘገበርክዎ፡ ለዝንቱ፡ ከመ፡ ኢይሰግድ፡ ለዕቡድ፡ ሃማ፡

f. 141r

(col. 1) እስመ፡ እምአበደርኩ፡ እሰዓሞ፡ እገሪሁ፡ ከመ፡ ይሕየው፡ እስራኤል፨ አሳ፡ ገበርክዎ፡ ለዝንቱ፡ ከመ፡ ኢይረሲ፡ ክብረ፡ እጓለ፡ እመሕያው፡ ላዕለ፡ እምነ፡ እግዚአብሔር፨ ወኢይሰግ፡ ለመኑሂ፡ እንበሌከ፡ እግዚአየ፡ ወገበርክዎ፡ አነ፡ ለዝንቱ፡ በትዕቢት፨ ወይእዜኒ፡ እግዚኦ፡ እግዚአብሔር፡ ንጉሥ፡ አምላከ፡ አብርሃም፡ ምሐክ፡ ሕዝበከ፡ እስመ፡ ቆሙ፡ ላዕሌየ፡ ያማስኑነ፨ ወፈቀዱ፡ ያጥፍኡነ፡ ለቀዳሚት፡ ርስትከ፡ ወኢትትዐወር፡ መክፈልተከ፡ እንተ፡ ቤዘውከ፡ እምነ፡ ምድረ፡ ግብጽ፡ ወስማዕ፡ ጸሎትየ፡ ወተ

(col. 2) ሠሃል፡ ሕዝበከ፡ ወሚጠ፡ ለሳህነ፡ ውስተ፡ ትፍሥሐት፡ ከመ፡ በሕይወትነ፡ ንሰብሕ፡ ለስምከ፡ እግዚአ፨ ወኢታማስን፡ ተሰፋሆሙ፡ ለእለ፡ ይሴፈውከ፨ ወገዐሩ፡ ኵሉ፡ እስራኤል፡ ወጸርኁ፡ በዐቢይ፡ ቃል፡ በኃይሎሙ፨ እስመ፡ በጽሖሙ፡ ሞት፡ ቅድመ፡ አዕይንቲሆሙ፨ ወአስቴርኒ፡ አማኅፀነት፡ ነፍሳ፡ ኀበ፡ እግዚአብሔር፨ እስመ፡ ውስተ፡ ፍርሃተ፡ ሞት፡ በጽሐት፨ ወአስሰለት፡ አልባሰ፡ ክብራ፡ ዘትለብስ፡ ወለብሰት፡ አልባሰ፡ ሕማም፡ ወላህ፨ ወህየንተ፡ መዓዛ፡ መሬተ፡ ወሐመደ፡ መልአት፡ ውስተ፡ ርእሳ፡ ወአሕ

f. 141v

(col. 1) መመት፡ ሥጋሃ፡ ጥቀ፡ ሶርሃ፡ ዘክብሶ፡ ወደየት፡ ሰአርታ፨ ወሰአለት፡ ኀበ፡ እግዚአብሔር፡ አምላከ፡ እስራኤል፡ ወትቤ፡ እግዚአ፡ አምላክነ፡ ዘአንተ፡ ውእቱ፡ ባሕቲትከ፡ ርድአኒ፡ ሊተ፡ ለባሕታዊት፤ እንተ፡ አልባቲ፡ ረዳኢ፡ ዘእንበሌከ፨ እስመ፡ በጽሐኒ፡ ሞትየ፡ ውስተ፡ እዴከ፨ ወአነሰ፡ ሰማዕኩ፡ እምንዕስየ፡ በኀበ፡ ሕዝበ፡ አበውያ፤ ከመ፡ አንተ፡ እግዚኦ፡ ነሣእኮሙ፡ ለእስራኤል፡ እምነ፡ ኵሉ፡ አሕዛብ፡ ለአባዊነሂ፡ እምነ፡ ኵሉ፡ አዝማዲሆሙ፤ ከመ፡ ይኩኑ፡ ርስተከ፡ ለዓለም፨ ወይእዜኒ፡ እግዚኦ፡ ገበርከ፡ ሎሙ፡

(col. 2) ኵሎ፡ ዘከመ፡ ትቤ፡ ወአበሰነ፡ በቅድሜከ። ወአግባዕከነ፡ ውስተ፡ እደ፡ ፀርነ፨ እስመ፡ ሰባሕነ፡ ለአማልክቲሆሙ፡ ጻድቅ፡ አንተ፡ እግዚኦ፨ ወይእዜኒ፡ ኢኃደጉነ፡ በመሪር፡ ቀነዩነ፡ እለ፡ አንሥኡ፡ እደዊሆሙ፡ ዲበ፡ ዕደወ፡ አማልክቲሆሙ፡ ከመ፡ ያሰስሉ፡ ሥርዓተ፡ አፉከ፨ ወያማስኑ፡ ርስተከ፨ ወይፌጽሙ፡ አፉሆሙ፡ ለእለ፡ ይሴብሑከ፨ ወያጠፍኡ፡ ስብሐተ፡ ቤትከ፡ ወምሥዋዒከ፡ ወይከሥት፡ አፈ፡ አሕዛብ፡ ለአድልዎ፡ ከንቱ፡ ወይሴብሑ፡ ለስሙ፡ ለንጉሥ፨ ዘበሥጋ፡ ለዓለም፨ ወኢተመይ

f. 142r

(col. 1) ጥዎሙ፡ ለእለ፡ ኢሀለው፡ ዘዓቀምከ፡ ወኢያስሕቱነ፡ በምጥቀትነ፨ አላ፡ ሚጠ፡ ለምክሮሙ፡ ላዕለ፡ ርእሶሙ፨ ወአኅሥሮሙ፡ ለእለ፡ ቆሙ፡ ላዕሌነ፨ ተዘከረነ፡ እግዚኦ፡ በመዋዕለ፡ ምንዳቤነ፨ ወኪያየኒ፡ አጽንዓኒ፡ ንጉሠ፡ አማልክት፡ ዘአንተ፡ አጽናዕከ፡ ኵሎ፡ ርእሰ፨ ወደይ፡ ቃለ፡ ሠናየ፡ ውስተ፡ አፉየ፡ በቅድሜሁ፡ ለአንበሳ፡ ወሚጦ፡ ለልቡ፡ ከመ፡ ይጽልኦ፡ ለዘፀብአነ፡ ለለዘልፍ፡ ወለእለ፡ ይነብሩ፡ ምስሌሁ፨ ወኪያነሰ፡ አድኅነነ፡ በእዴከ፡ ወርድአኒ፡ ሊተ፡ ለባሕታዊት፡ እንተ፡ አልብየ፡

(col. 2) መነሂ፡ ዘእንቤሌከ፡ እግዚኦ፡ ልበ፡ ኵሉ፡ ተአምር፤ ከመ፡ ትጸልእ፡ ክብሮሙ፡ ለኃጥአን፡ ወአስቈርር፡ ምስካቦሙ፡ ለቈላፋን፡ ወዘኵሎ፡ ነኪረ፡ አንተ፡ ተአምር፡ ምንዳቤየ፤ ከመ፡ ኢይኤድመኒ፡ ሠርጐ፡ ክብርየ፡ ዘውስተ፡ ርእስየ፡ ዘቦቱ፡ አስተርኢ፡ በመዋዕለ፡ ክብርየ፡ ወአስቆርሮ፡ ከመ፡ ጸርቀ፡ ትክቶ፨ ወኢይሠረገዎ፡ በመዋዕለ፡ ዕረፍትየ፨ ወኢበልዐት፡ አመትከ፡ ማዕደ፡ ሃማ፡ ወኢያስተየኒ፡ ስቲሁ፡ ለንጉሥ፡ ወኢስተይኩ፡ እምጻሕቶሙ፨ ወኢተፈሥሐት፡ አመትከ፡ ቦሙ፡ እምአመ፡ ቦእኩ፡ እስከ፡

f. 142v

(col. 1) ይእዜ፡ እንበለ፡ ብከ፡ እግዚኦ፡ ዘኵሎ፡ ትክል፡ አምላከ፡ አብርሃም፡ እግዚኦ፡ ሰማዕ፡ ጸሎቶሙ፡ ለቅቡፃን፨ ወአድኅነነ፡ እምእደ፡ እለ፡ አሕሰሙ፡ ላዕሌነ፨ ወአድኅነነ፡ እምእንተ፡ እፈርህ፨ ምዕራፍ፡ ፭፡ ፩፡ ወእምዝ፡ አመ፡ ሣልሰት፡ ዕለት፡ ሶበ፡ አሕለቀት፡ ጸልዮ፡ አሰሰለት፡ አልባሰ፡ ክብራ፡ ወኮነት፡ ግርምተ፨ ወጸውዐቶ፡ ለእግዚአብሔር፡ መድኅን፡ ዘውእቱ፡ ኵሎ፡ ይሬኢ፨ ወነሥአት፡ [ኵ]ክልኤ፡ አዋልዲሃ፡ ወለአሐቲሰ፡ ትምህካ፡ እስመ፡ ታፈቅራ፨ ወካልእታ፡ ትተልዋ፡ ወትፀውር፡ አልባሲሃ፨ ወይእ

(col. 2) ቲሰ፡ ተሠነየት፡ በኵሉ፡ ወተረሰያት፨ ወኮነት፡ ፍሡሐ፡ ገጽ፡ ከመ፡ ዘተሐውር፡ ቅድመ፡ አዕርክቲሃ፡ ወልብሰ፡ ኀዘን፡ ኃደገት፡ እምፍርሃት፨ ወቦአት፡ ኵሎ፡ ኆኅተ፡ ወበጽሐት፡ ኀበ፡ ንጉሥ፡ ወውእቱሰ፡ ውስተ፡ መንበረ፡ መንግሥቱ፨ ፪፡ ወልቡሰ፡ ውእቱ፡ ኵሎ፡ አልባሰ፡ ግርማሁ፡ ወኵለንታሁ፡ በወርቅ፡ ወበዕንቊ፡ ዘብዙኅ፡ ሤጡ፡ ወግሩም፡ ውእቱ፡ ጥቀ፨ ወተመይጠ፡ ገጹ፡ ምስለ፡ ክብሩ፨ ወነጸራ፡ በመዓት፡ ወፈርሃተ፡ ንግሥት፡ ወመጽለወት፡ ወተንተነት፡ ወአሰመከት፡ ላዕ

f. 143r

(col. 1) ለ፡ ርእሰ፡ ወለታ፡ እንተ፡ ተሐውር፡ ቅድሜሃ፨ ወሜጠ፡ እግዚአብሔር፡ መንፈሶ፡ ውስተ፡ የዋሃት፡ ወተዓግሦ፡ ወተንሥአ፡ እምነ፡ መንበሩ፡ ወሰሐባ፡ ወአንበራ፡ ውስተ፡ ሕፅኑ፨ ወአኀዘ፡ ይየውሃ፡ በቃል፡ ሠናይ፨ ፫፡ ወይቤላ፡ ምንተ፡ ኮንኪ፡ አስቴር፡ አነ፡ እኁኪ፡ ከመ፡ ኢትመውቲ፨ እስመ፡ እኩይ፡ ሕገ፡ ብሔር፡ ወአንሥአ፡ በበትሩ፡ እንተ፡ ወርቅ፡ ወአንበራ፡ ውስተ፡ ክሣዱ፡ ወሐቀፋ፡ ወይቤላ፡ ንግርኒ፨ ወትቤሎ፡ ሶበ፡ ርኢኩከ፡ እግዚእየ፡ ከመ፡ ላዕከ፡ እግዚአብሔር፡ ደንገፀኒ፡ ልብየ፡ እም

(col. 2) ነ፡ ፍርሃተ፡ ክብርከ፡ እስመ፡ መድምም፡ አንተ፡ እግዚኦ፡ ወገጽከ፡ ምሉእ፡ ሞገሰ፨ ወእንዘ፡ እ[ን]ትናገር፡ ደንገፀኩ፡ ወመጸለወት፡ ገጽየ፨ ወደንገፁ፡ ኵሉ፡ ሰብእ፡ ወአኀዙ፡ ይየውህዋ፨ ወይቤላ፡ ንጉሥ፡ ምንተ፡ ትፈቅዲ፡ አስቴር፡ ወበእንተ፡ ምንት፡ ታስተበቍዕኒ፡ እስከ፡ መንግሥትየ፡ ንሥኢ፡ ለኪ፡ ይኩንኪ፨ ፬፡ ወትቤ፡ አስቴር፡ እስመ፡ ዕለተ፡ በዐል፡ ብየ፡ ወእመሰ፡ ፈቀድከ፡ ንጉሥ፡ ትምጻእ፡ ውስተ፡ በዐልየ፡ ዘእገብር፡ ዮም፡ አንተ፡ ወሃማ፨ ፭፡ ወይቤ፡ ንጉሥ፡ ጸውዕዎ፡ ለሃማ፡ ፍጡነ፡ ከመ፡ እግባር፡ ዘትቤለ

f. 143v

(col. 1) ኒ፡ አስቴር፨ ፮፡ ወበውስተ፡ በዐል፡ ይቤላ፡ ንጉሥ፡ ለአስቴር፡ ምንተ፡ ትፈቅዲ፡ አስቴር፡ ንግሥት፡ ዘአስተብቋዕክኒ፡ እግበር፡ ለኪ፨ ፯፡ ወትቤሎ፡ ስእለትየ፡ ዘአስተበቍዓከ፨ ፰፡ እስመ፡ ረከብኩ፡ ሞገሰ፡ በቅድመ፡ አዕይንቲከ፡ ንጉሥ፤ ከመ፡ ትምጻእ፡ አንተ፡ ንጉሥ፡ ወሃማ፡ ሄሠም፡ ውስተ፡ በዐል፡ ዘእገብር፡ ለክሙ፨ ወጌሤመ፡ እገብሮ፨ ፱፡ ወወፅአ፡ ሃማ፡ እምኀበ፡ ንጉሥ፡ ፍሡሐ፡ እንዘ፡ ይትኃሠይ፨ ወሶበ፡ ርእዮ፡ ሃማ፡ ለመርዶክዎሰ፡ አይሁዳዊ፡ ውእተ፡ አሚረ፡ ተምዓ፡ ጥቀ፨ ፲፡ ወሖረ፡ ቤ

(col. 2) ቶ፡ ወጸውዖሙ፡ ለአዕርክቲሁ፡ ወለሠራ፡ ብእሲቱ፨ ፲፩፡ ወአርአዮሙ፡ ብዕሎ፡ ወክብሮ፡ ዘይገብር፡ ሎቱ፡ ንጉሥ፡ ወዘከመ፡ አዕበዮ፡ በውስተ፡ መንግሥቱ፨ ፲፪፡ ወይቤሎሙ፡ ሃማ፡ ኢጸውዓት፡ ንግሥት፡ ምስለ፡ ንጉሥ፡ ወኢመነሂ፡ ውስተ፡ በዓላ፡ እንበለ፡ ንጉሥ፡ ወኪያየ፡ ጸውዓት፨ ፲፫፡ ወፈድፋደሰ፡ ባሕቱ፡ ሊተሰ፡ ኢይኄውዘኒ፡ ዝንቱ፡ ሶበ፡ ርኢክዎ፡ ለመርዶክዎሰ፡ አይሁዳዊ፡ ውስተ፡ ዐፀድ፨ ፲፬፡ ወትቤሎ፡ ሳራ፡ ብእሲቱ፡ ወአዕርክቲሁኒ፡ ለይግዝሙ፡ ዕፀ፡ ዘ፶አመት፨ ወበጽባሕ፡ ገግሮ፡ ለንጉሥ፡

f. 144r

(col. 1) ወተፈሥሐ፡ ሃማ፡ ወዓደመ፡ ዝንቱ፡ ነገር፡ ወአስተዳለወ፡ ዕፀ፡ ምዕራፍ፮። ፩፡ ወአንፈጸ፡ እግዚአብሔር፡ ንዋመ፡ እምኔሁ፡ ለንጉሥ፡ በይእቲ፡ ሌሊት፨ ወይቤሎ፡ ለጸሐፊሁ፡ ያም[ጽ]እ፡ ሎቱ፡ መጻሕፍተ፡ ተዘካር፡ ዘነቢያት፡ ዘበመዋዕለ፡ ትካት፨ ወያንብቡ፡ ሎቱ፡ ዘውስተ፡ መጻሕፍት፡ ኀበ፡ ጸሐፉ፨ ፪፡ መርዶክዎሰ፡ ዘከመ፡ ዜነዎ፡ ለንጉሥ፡ በእንተ፡ ፪ኅፅዋኒሁ፡ እለ፡ የዓቅብዎ፡ ለንጉሥ፨ ወፈቀዱ፡ ይቅትልዎ፡ ለአርጤክስሰ፡ ንጉሥ፨ ፫፡ ወአልቦ፡ ዘገብረ፡ ሎቱ፡ ክብረ፡ ወጸጋ፡ ለመርዶክዎስ፡ ወ

(col. 2) ይቤልዎ፡ ደቂቁ፡ ለንጉሥ፡ አልቦ፡ ዘገብረ፡ ሎቱ፡ እግዚኦ፨ ወእንዘ፡ ይትናገር፡ ንጉሥ፡ አኰቲቶ፡ ለመርዶክዎስ፡ በጽሐ፡ ሃማ፡ ውስተ፡ ዐፀድ፨ ፬ወይቤሎ፡ ንጉሥ፡ መኑ፡ ዝንቱ፡ በውስተ፡ ዐፀድ፨ [፩]ወይቤልዎ፡ ሃማ፡ ወእምዝ፡ ቦአ፡ ሃማ፡ ይንግር፡ ለንጉሥ፡ ከመ፡ ይስቅሎ፡ ለመርዶክዎስ፡ ውስተ፡ ዕፅ፡ ዘአስተዳለወ፨ ፭፡ ወይቤልዎ፡ ደቁ፡ ለንጉሥ፡ ናሁ፡ ሃማ፡ ይቀውም፡ ውስተ፡ ዓፀድ፡ ወይቤ፡ ንጉሥ፡ ጸውዕዎ፨ ፮፡ ወይቤሎ፡ ንጉሥ፡ ለሃማ፡ ምንተ፡ እግበር፡ ሎቱ፡ ለብእሲ፡ ዘእፈቅድ፡ አክብሮ፡ አነ፡ ወይቤ፡ በልቡ፡ ሃማ፡ መ

f. 144v

(col. 1) ነ፡ ያከብር፡ ዘእንበለ፡ ኪያየ፨ ፯ወይቤሎ፡ ለንጉሥ፡ ለብእሲ፡ ዘይፈቅድ፡ ንጉሥ፡ ይክብሮ፨ ፰፡ ያምጽኡ፡ ሎቱ፡ ደቀ፡ ንጉሥ፡ ሜላተ፡ ዘይለብሶ፡ ወፈረሰ፡ እንተ፡ ይጼዓን፡ ንጉሥ፨ ፱፡ ወየሀብዎ፡ ለ፩እምአዕርስተ፡ ንጉሥ፡ እለ፡ ክቡራን፡ ወያልብሰዎ፡ ለውእቱ፡ ብእሲ፡ ዘያፈቀሮ፡ ንጉሥ፨ ወያጽዕንዎ፡ ዲበ፡ ፈረሱ፡ ወይሰብክ፡ ሎቱ፡ ዓዋዲ፡ ውስተ፡ መርህባ፡ ለሀገር፡ እንዘ፡ ይብል፡ ከመዝ፡ ይከውን፡ ሎቱ፡ ለብእሲ፡ ዘንጉሥ፡ አክበሮ፨ ፲ወይቤሎ፡ ንጉሥ፡ ለሃማ፡ ሠናየ፡ ትቤ፡ ግበር፡ ከማሁ፡ ዘንተ፡ ኵሎ፡ ለመር

(col. 2) ዶክዎሰ፡ ዘይጸመድ፡ ውስተ፡ ዐፀድ፨ ወኢትኅድግ፡ ፩ደ፡ ቃለ፡ እምዘነበብከ፨ ፲፩፡ ወነሥአ፡ ሃማ፡ አልባሰ፡ ወፈረሰ፡ ወአልቦሶ፡ ለመርዶክዎስ፡ ወአጽዓኖ፡ ዲበ፡ ፈረሱ፡ ለንጉሥ፡ ወአዖዶ፡ ውስተ፡ መርህበ፡ ሀገር፨ ወሶበ፡ ኮኖ፡ እንዘ፡ ይብል፡ ከመዝ፡ ይሬሲ፡ ንጉሥ፡ ለዘፈቀደ፡ ያክብሮ፨ ===፲፪፡ ወእምዝ፡ ገብአ፡ መርዶክዎስ፡ ውስተ፡ ዐፀድ፨ ወሃማኒ፡ አተወ፡ ውስተ፡ ቤቱ፡ እንዘ፡ ያቴሕት፡ ርእሶ፨ =፨ ፲፫፡ ወነገራ፡ ሃማ፡ ለሳራ፡ ብእሲቱ፡ ወለአርካኒሁ፨ ወይቤልዎ፡ አዕርክቲሁ፡ ወብእሲቱ፡ እስመ፡ ለመርዶክ

f. 145r

(col. 1) ዎስ፡ ዘእምነ፡ ዘመደ፡ አይሁድ፡ ተትሕትከ፡ ሎቱ፡ ቅድሜሁ፡ ወወደቀ፡ ወኢትክል፡ መዊዖቶ፡ እስመ፡ እግዚአብሔር፡ ምስሌሁ፨ ፲፭ወያጔጕዕዎ፡ ለሃማ፡ ውስተ፡ ዘገብረት፡ አስቴር፨ ፨ ፨ ምዕራፍ፡ ፯፡ ፩፡ ወቦአ፡ ንጉሥ፡ ወሃማ፡ ይምስሑ፡ ምስለ፡ ንግሥት፨ ፪፡ ወይቤላ፡ ንጉሥ፡ አመ፡ ሳኒታ፡ ዕለተ፡ ለአስቴር፡ ምንተ፡ ኮንኪ፡ አስቴር፡ ንግሥት፡ ወምንት፡ ውእቱ፡ ዘታስተበቍዒ፨ ወሶበ፡ ፈቀድኪ፡ መንፈቀ፡ መንግሥተየ፡ እምወሀብኩኪ፨ ፫፡ ወትቤሎ፡ እመ፡ ረከብኩ፡ ሞገሰ፡

(col. 2) በቅድሜከ፡ ንጉሥ፡ ትትወሀብ፡ ለ[ን]ነፍስየ፡ ስእለትየ፡ ወለቃልየኒ፡ አስተብቍዖትየ፨ ፬፡ እስመ፡ ተሠየጥነ፡ አነ፡ ወሕዝብየ፡ ወኮነ፡ ለሞት፡ ወለተበርብሮ፡ ወለቅንየት፡ ንሕነ፡ ወውሉድነ፨ ወአርመምኩ፡ እስመ፡ ኢይደልዎ፡ ለመስተዋድይ፡ አፀደ፡ ንጉሥ፨ ፭፡ ወይቤ፡ ንጉሥ፡ መኑ፡ ውእቱ፡ ግብረ፡ ዘተሀበለ፡ ይግበር፨ ፮፡ ወትቤ፡ አስቴር፡ ብእሲ፡ ጸላዒ፡ ሃማ፨ ወሶበ፡ ሰምዓ፡ ሃማ፡ ዘንተ፡ ፈርሃ፡ እምነ፡ ንጉሥ፡ ወንግሥት፨ ፯፡ ወተንሥአ፡ ንጉሥ፡ እምኀበ፡ ይሰቲ፡ ወይነ፡ ወቦለ፡ ው

f. 145v

(col. 1) ስተ፡ ገነት፨ ወሃማሰ፡ አስተብቍዓ፡ ለንግሥት፡ እስመ፡ አእመረ፡ ከመ፡ በጽሐቶ፡ እኪት፨ ፰፡ ወገብእ፡ ንጉሥ፡ እምነ፡ ገነት፡ [ወሃማሰ፡ ]ወሃማሰ፡ ወድቀ፡ ውስተ፡ ዓራት፨ ወይገኒ፡ ሎቱ፡ ለንጉሥ፨ ወይቤሎ፡ ንጉሥ፡ ብእሲትየኒ፡ ትትዓገለኒ፡ በቤትየ፨ ፱፡ ወሶበ፡ ሰምዓ፡ ሃማ፡ ጸልመ፡ ገጹ፡ ወይቤ፡ በጋታን፡ እምኅፅዋኒሁ፡ ለንጉሥ፡ ሀሎ፡ ዕፅ፡ ዘአስተዳለወ፡ ለመርዶክዎስ፨ ወአይድዕዎ፡ ለንጉሥ፡ ዘንተ፨ ወዕፅሰ፡ ትኩል፡ ውስተ፡ ቤተ፡ ሃማ፡ ዘ፶እመት፡ ኑኁ፨ ወይቤ፡ ንጉሥ፡

(col. 2) ይስቀልዎ፡ ቦቱ፨ ፲፡ ወሰቀልዎ፡ ዲበ፡ ውእቱ፡ ዕፅ፡ ዘአስተዳለወ፡ ለመርዶክዎስ፨ ወእምዝ፡ ኃደገ፡ ንጉሥ፡ መዓቶ፨ ምዕራፍ፡ ፰፨ ፩፡ ወበይእቲ፡ ዕለት፡ ጸገዋ፡ ንጉሥ፡ አርጤክሰሰ፡ ለአስቴር፡ ኵሎ፡ ንዋየ፡ ሃማ፡ መስተዋድይ፨ ወጸውዖ፡ ንጉሥ፡ ለመርዶክዎስ። ወአይድዓቶ፡ አስቴር፡ ለንጉሥ፡ ከመ፡ በቤቱ፡ ህልቀት፨ ፪፡ ወነሥአ፡ ንጉሥ፡ ህልቀተ፡ አንተ፡ ነሥአ፡ እምእደ፡ ሃማ፡ ወወሀቦ፡ ለመርዶክዎስ፨ ወሤመቶ፡ አስቴር፡ ለመርዶክዎስ፡ ላዕለ፡ ኵሉ፡ ዘሃማ፨ ፫፡ ወእምዝ፡ ዳግመ፡

f. 146r

(col. 1) =ነበበቶ፡ ለንጉሥ፨ ወአስተብቍዓቶ፡ ወሰገደት፡ ታሕተ፡ እገሪሁ፡ ከመ፡ ይኅድግ፡ ኵሎ፡ እኪተ፡ አንተ፡ ገብረ፡ ሃማ፡ ላዕለ፡ አይሁድ፨ ፬፡ ወአንሥአ፡ ንጉሥ፡ በትሮ፡ እንተ፡ ወርቅ፨ ወአንበረ፡ ዲበ፡ ርእሳ፡ ለአሰቴር፨ ወተንሥአት፡ ወቆመት፡ ቅድመ፡ ንጉሥ፨ ፭፡ ወትቤሎ፡ ለእመ፡ ትፈቅድ፡ ወረከብኩ፡ ሞገሰ፡ በቅድሜከ፡ ለአክ፡ [ያምጽኡ፡ ]ያምጽኡ፡ መጻሕፍተ፡ ዘጸሐፈ፡ ሃማ፡ ከመ፡ ይቅትልዎሙ፡ ለአይሁድ፡ በውስተ፡ መንግሥትከ፨ ፮፡ እፎ፡ እክል፡ ርእየተ፡ እ

(col. 2) ኪቶሙ፡ ለሕዝብየ፡ ወአፎ፡ እክል፡ ሐይወ፡ ለምድኅረ፡ ሞቶሙ፡ ለሕዝብየ፨ ፯፡ ወይቤላ፡ ንጉሥ፡ ለአስቴር፡ ናሁ፡ ንዋዮ፡ ለሃማ፡ ወሀብኩኪ፡ ወጸገውኩኪ፡ ወኪያሁኒ፡ ሰቀልዎ፡ ዲበ፡ ዕፅ፡ እስመ፡ አንሥአ፡ እዴሁ፡ ላዕለ፡ አይሁድ፨ ፰፡ ምንተ፡ እንከ፡ ትፈቀዲ፡ ይጸሐፉ፡ ለኪ፡ እንከ፡ በስምየ፡ ዘከመ፡ ትፈቅዲ፡ ወይኅትሙ፡ በማኅተምየ፨ እስመ፡ ኵሉ፡ ዘተጽሕፈ፡ በትእዛዘ፡ ንጉሥ፡ ወተሐትመ፡ በማኅተምየ፡ አልቦ፡ ዘየዐቢ፨ ፱፡ ወጸውዓ፡ ጸሐፍተ፡ በቀዳሚ፡ ወርኀ፡ ኔሳር፨ አመ፡ ፲ወ፪ዓመታቲሁ፨ ወጸ

f. 146v

(col. 1) ሐፉ፡ ለአይ(ሁ)ድ፡ ዘከመ፡ አዘዞሙ፡ ለመገብቱ፡ ወለመኳንንቱ፡ ወለመሳፍንት፡ እምነ፡ ህ(ን)ደኬ፡ እስከ፡ ኢትዮጵያ፡ ለለበሐውርቲሁ፡ በበነገረ፡ ብሔሮሙ፨ ፲፡ ወጸሐፉ፡ በቃለ፡ ንጉሥ፡ ወሐተሙ፡ በማኅተሙ፡ ወዜነዉ፡ መጻሕፍቲሁ፡ ምስለ፡ ሐዋርያት፡ ፲፩፡ ወከመዝ፡ አዘዞሙ፡ ይግበሩ፡ በሕጎሙ፡ ለኵሉ፡ አሕጉር፡ ይርድእዎሙ፡ ወይዕቀብዎሙ፡ እምእደ፡ ፀሮሙ፨ ወእምእለ፡ ይቀውሙ፡ ላዕሌሆሙ፡ በከመ፡ ይፈቅዱ፡ እሙንቱ፨ ፲፪፡ ወበይእቲ፡ ዕለት፡ በኵሉ፡ መን[ን]ግሥቱ፡ ለአከ፡ አርጤክስስ፡ አመ፡

(col. 2) ፲ወ፪ለሠርቀ፡ አደር፡ ዘ፲ወ፬አውራኅ፨ ፲፫፡ ኀበ፡ ተጽሕፋ፡ እማንቱ፡ መጻሕፍት፡ እንተ፡ ንጉሥ፡ ዐቢይ፡ አርጤከስስ፡ ለብሔረ፡ ህንደኬ፡ ወለኢትዮጵያ፡ ለ፻ወ፳ወ፯፡ በሐውርት፨ ወለመሳፍንት፡ ወለመኳንንት፡ ላዕለ፡ መላአተ፡ ዚአነ፡ ይገብሩ፡ ትፍሥሕተ፡ ለክሙ፡ ብዙኃን፡ በአፈድፍደ፤ ለእለ፡ ይበቍዖሙ፡ በአስተምህሮ፡ ወበአፍጥኖ፡ ሢመት፡ አብዝኆ፡ ትዕቢት፨ ወአኮ፡ ላዕለ፡ ይትኴነኑ፡ ለነ፡ ባሕቲቶሙ፡ ዘይፈቅዱ፡ ያሕስሙ፡ ላዕሌሆሙ፨ ወጽጋቦሙ፡ ጸዊረ፡ ለእለ፡

f. 147r

(col. 1) ይበቍዕዎሙ፡ ይሔልዩ፡ ዘከመ፡ ይትሜየንዎሙ፡ ወአኮ፡ አኰቲተ፡ ሰብእ፡ ዘይ(ክ)ሕዱ፡ ቦቱ፨ ወዓዲ፡ ሐዲሳን፡ ብዑላን፡ ያሌዕሉ፡ ርእሶሙ፡ በትዕቢት፡ ወለነ፡ እግዚእነ፡ ዘኵሎ፡ [ዘ]ይእኅዝ፡ ዘልፈ፨ ወለእግዚአብሔር፡ ጸላኤ፡ እኪት፡ ይመሰሎሙ፡ ዘያመስጡ፡ እምነ፡ ኵነኔሁ፡ ወመጥባሕቶ፡ ባሕቱ፡ ኵነኔሁ፡ ለብዙኃን፤ ለእለ፡ ይትኳነኑ፡ ወሥሩዓን፡ ለእለ፡ ተአመናሆሙ፡ ይኳንኑ፡ በተአኅወ፡ ከመ፡ ይትለአቡነ፡ እሙንቱ፡ ተሳተፉ፡ ላዕለ፡ ደም፡ ንጹሕ፨ ወሠ

(col. 2) ርዑ፡ ላዕሌሆሙ፡ ሕማመ፡ ዕፁበ፡ በሐልዮ፡ እኩይ፨ ወሐሰው፡ ምክረ፡ ኃዪጦሙ፡ መንግሥተ፡ እንተ፡ በየዋሃት፡ ትነብር፡ ወበሐልዮ፡ ባሕቱ፡ ይከውን፨ ወአኮ፡ ከመ፡ ናፈደፍድ፡ እምነ፡ ዘቅድሜነ፡ ዘከመ፡ ተወፈይነ፡ ሕጎ፡ ከማሁ፡ ሀለውነ፨ ወእምድኅረ፡ ዝንቱ፡ ባሕቱ፡ ነኃሥሥ፡ ዘተገብረ፡ ዘእንበለ፡ ሕገ፡ እስመ፡ ይረክቡ፡ ክብረ፡ ዘኢይደልዎሙ፡ እለ፡ ኢይክሉ፡ ርቱዓ፡ ኰንኖ፡ ወሐለይነ፡ እምድኅረ፡ ዝንቱ፡ በዘትነብር፡ መንግሥት፤ አንበለ፡ ሀውክ፡ ወበዘይረት፡

f. 147v

(col. 1) ዕ፡ ንብረተ፡ አሕዛብ፡ ወዘሰ፡ ያስተርኢ፡ ዘልፈ፡ ንኴንን፡ በየዋሃት፡ ወከመሰ፡ ሃማ፡ ዘአመደቱ፡ መቄዶናዊ፡ ውፁዕ፡ እምጽድቅ፨ ወእምደመ፡ ፋርስ፡ ዘርሐቁ፡ ብዙኃ፡ እምኂሩትነ፡ ወኮነ፡ ነኪረ፡ እንዘ፡ ንቡር፡ ውስቴትኒ፡ ረከበ፡ ውእቱኒ፡ እንተ፡ ላዕለ፡ ሕዝብ፡ ሢመተ፡ ወምሐረተ፨ ወዘፈቀደ፡ ሢመተ፡ ረከበ፡ እስከ፡ አቡነ፡ ንብሎ፡ ወዳግመ፡ መንግሥትነ፡ ወምስለ፡ መንበርነ፡ ረኪቦ፡ ዓዲ፡ ኢአከሎ፡ ዝንቱ፡ ኢይምዓነ፡ ተበቢዮ፨ ወሐለየ፡ ያውፅአነ፡ እመንግሥትነ፡

(col. 2) ወይትማልአነ፡ ነፍሰነ፡ መርዶክዎስ፡ በኵሉ፡ ይበቍዓነ፡ ወይፌውስነ፡ ወያስልጥነነ፨ ወለእለኒ፡ አስቴር፡ ሱታፌ፡ መንግሥትነ፡ እንተ፡ እንበለ፡ ሕሰም፡ ኵሉ፡ ሕዝቦሙ፡ በብዙኅ፡ ተመይኖ፤ ወበአስተጥዕሞ፡ ነገር፡ እስመ፡ በየዋሃትነ፡ ንነብር፡ ረከብነ፡ መንግሥተ፡ ፋርስ፡ ወውእቱሰ፡ ፈቀደ፡ ያፍልሰ፡ በሕገ፡ መቄዶን፨ ወንሕነ፡ ባሕቱ፡ እለ፡ ፈቀደ፡ ያማስኖሙ፡ ለአይሁድ፨ ወረከብናሆሙ፡ አኮ፡ በእከዮሙ፡ አላ፡ በጽድቅ፡

f. 148r

(col. 1) ንብረተ፡ ሕጎሙ፡ ወአማን፡ ውሉደ፡ እግዚአብሔር፡ ልዑል፡ ወዐቢይ፡ ወሕያው፡ እግዚአብሔር፡ ለእለ፡ ያስተዴልዉ፡ ለነ፡ ወለእለ፡ እምቅድሜነ፡ መንግሥት፨ ወለነኒ፡ በስነ፡ ልብነ፡ ወሠናይ፡ ባሕቱ፡ ትግበሩ፡ ለእመ፡ ኢሰማዕክሙ፡ ትእዘዘ፡ ሃማ፡ ወልደ፡ አመዶቱ፡ ወቃለ፡ መጽሐፉ፡ ዘፈነወ፨ እስመ፡ ለሊሁ፡ ውእቱ፡ ኃረዮ፡ ለዝንቱ፡ ግብር፡ በቅድመ፡ አንቀጹ፡ በሱሳ፡ ሀገር፡ ተፀልበ፡ ምስለ፡ ኵሉ፡ ሰብኡ፨ እስመ፡ ኵሉ፡ ፍዳሁ፡ ዘይ

(col. 2) ኴንን፡ እግዚአብሔር፡ ፍጡነ፡ ፈደዮ፡ እግዚአብሔር፡ ኵነኔሁ፨ ወአርእይዋ፡ ለዛቲ፡ መጽሐፍ፡ ሰፊሐክሙ፡ በኵሉ፡ መካን፡ ገሃደ፡ ኅድግዎሙ፡ ለአይሁድ፡ በሕጎሙ፨ ወርድእዎሙ፡ በመዋዕለ፡ ምንዳቤሆሙ፡ ዘአጠየቆዎሙ፡ ቀዲሙ፨ አመ፲ወ፪ለሠርቀ፡ አደር፡ ዘ፲ርቱ፡ ወክልኤቱ፡ አውራኅ፡ በይእቲ፡ ዕለት፡ እስከ፡ ዛቲ፡ ሰዓት፡ ወእምኵሉ፡ ይጸንዕ፡ እግዚአብሔር፡ ህያንተ፡ ሙስናሆሙ፡ ለሐዝብ፡

f. 148v

(col. 1) [ሕ]ኅሩይ፡ ገብረ፡ ሎሙ፡ ትፍሥሐተ። ወአንተሙኒ፡ አመ፡ ሰሙይ፡ በዐላቲክሙ፡ በእሙር፡ ዕለት፡ ግበሩ፡ ከማሁ፨ ወይእዜኒ፡ እምድኅረ፡ ዝንቱ፡ ሕይወተ፡ ይከውነክሙ፤ ለእለ፡ ይፈቅዱ፡ ለፋርሰ፡ ወለእስክንድርያ፡ ኪያነ፡ ይፈቅዱ፡ ይዕልዉ፡ ተዝካረ፡ ሙስናሆሙ፡ በኵሉ፡ ብሔር፤ አው፡ ሀገር፡ በኵለሄ፡ ዘ[ከ]ገብረ፡ ከመዝ፡ በኵናት፡ ወበእሳት፡ የኃልቅ፡ በመዓት፨ አኮ፡ ለሰብእ፡ ባሕቲቶሙ፡ አላ፡ ለአራዊትኒ፡ ወለአፅዋፍኒ፡ ለዝላፉ፡ ይከውን፨ ወአር

(col. 2) አይዎ፡ ለዝንቱ፡ መጽሐፍ፡ ገሃደ፡ ይስፍሕዎ፨ ወይኩኑ፡ ድልዋነ፡ ኵሎሙ፡ አይሁድ፡ በይእቲ፡ ከመ፡ ይቀትልዎሙ፡ ፀሮሙ፨ ፲፭፡ ወወፅኡ፡ እለ፡ ይጼዓኑ፡ አፍራሰ፡ እንዘ፡ ይጔጉዑ፡ ከመ፡ ይግበሩ፡ ትእዛዘ፡ ንጉሥ፨ ወተሰይመ፡ ዝንቱ፡ ትእዛዝ፡ ውስተ፡ ሱሳ፡ ሀገር፨ ፲፮፡ ወወፅአ፡ መርዶክዎስ፡ እንዘ፡ ልቡሰ፡ አልባሰ፡ መንግሥት፡ ዘቦ፡ አክሊለ፡ ወርቅ፡ ወጽንብል፡ ሲራየ፡ ሜላት። ወርአዩ፡ እለ፡ ውስተ፡ ሀገረ፡ ሱሶሶ፡ ወተፈሥሑ፨ ፲፯፡ ወለአይሁድሰ፡ ኮነ፡ ብርሃን፡ ወትፍ

f. 149r

(col. 1) ሥሕተ፡ በሀገር፡ ወበብሔር፡ በኀበ፡ ተሰይመ፡ ውእቱ፡ ትእዛዝ፡ በኀበ፡ ተረክበ፡ ውስተ፡ መጻሕፍት፡ በፍሥሐ፡ ወበጽጋብ፡ ለአይሁድ፡ በፍቅር፡ ወኃሤት፨ ወብዙኃን፡ እለ፡ እምኑ፡ አሕዛብ፡ እለ፡ ተዘርዉ፡ ወተኃርሙ፡ በእንተ፡ ፍርሃቶሙ፡ ለአይሁድ፨ ፨ ምዕራፍ፡ ፱፨ ፩እስመ፡ ዘበሠርቱ፡ ወክልኤቱ፡ አውራኅ፨ ወአመ፡ ዐሠቱ፡ ወሠለስቱ፡ ለወርኃ፡ አደር፡ በጽሐ፡ መጽሐፍ፡ ዘአጽሐፎ፡ ንጉሥ፡ በይእቲ፡ ዕለት፡ ተኃጕሉ፡

(col. 2) እለ፡ ይቀውሙ፡ ላዕሌሆሙ፡ ለአይሁድ፨ (፪)ወአልቦ፡ (እንከ፡ )ዘተቃተሎሙ፡ ለአይሁድ፡ እስመ፡ ፈርህዎሙ፨ ፫፡ ወመላእክተ፡ አሕዛብኒ፡ ወመገብትኒ፡ ወጸሐፍት፡ ዐበይተ፡ ንጉሥ፡ ያነክርዎሙ፡ ለአይሁድ፡ በእንተ፡ ፍርሃተ፡ መርዶክዎስ፡ ይትሐዘባ፨ ፬፡ እስመ፡ መጽሐፈ፡ ንጉሥ፡ ተሠይመ፡ በኵሉ፡ መንግሥቶሙ፡ እስመ፡ ዐቢይ፡ መርዶክዮስ፡ በቅድመ፡ ንጉሥ፡ ወተዕምዓ፡ ዜናሁ፡ ውስተ፡ ኵሉ። ወውእቱ፡ ብእሲ፡ መርዶክዎሰ፡ ተለዓለ። ወተተልዎሙ፡ አይሁድ፡ ለአፅራሪሆሙ፡ በሰይፍ፡ ወአጥፍዕዎሙ፡ ወ

f. 149v

(col. 1) ገብሩ፡ በከመ፡ ፈቀዱ፡ ላዕለ፡ እለ፡ ይጸልዕዎሙ። ፮፡ ወበሱሶ፡ ሀገር፡ ቀተሉ፡ አይሁድ፡ ፭፻ወ፸፡ ፯፡ ወረሳንሂ፡ ወንጦይ፡ ወደለፎን፡ ወፈሰጋ፨ ፰ወፈርዳታ፡ ወበርየ፡ ወሰርበከ፨ ፱፡ ወመርሶን፨ ===ወአሮፍዎን፡ ወርሴዎን፡ ወዘቦቴታን፨ ፲፩፡ ደቂቀ፡ ሃማ፡ ወልደ፡ አመዶቱ፡ በግያዊ፡ ጸላዒሆሙ፡ ለአይሁድ፡ ፲፡ ወበርበሩ፡ በይእቲ፡ ዕለት፨ ፲፪፡ ወዜነውዎ፡ ለንጉሥ፡ ኍልቈ፡ ሰብእ፡ ዘሞቱ፡ በሶስሶወይቤላ፡ ንጉሥ፡ ለአስቴር፡ ቀ

(col. 2) ተሉ፡ አይሁድ፡ በሰስሶ፡ ሀገር፡ ሐምስተ፡ ምእተ፡ ወሰብዓ፡ ዕደወ፡ ወእፎ፡ እንከ፡ በአያም፡ ገብሩ፡ ምንተ፡ እንከ፡ ታስተበቍዒ፡ በቅድሜየ፡ እግበር፡ ለኪ፨ ፲፬፡ ወትቤሎ፡ አስቴር፡ ለአርጤክሰስ፡ ንጉሥ፡ ሀ[ገ]ብዎሙ፡ ለአይድ፡ ከማሁ፡ ይግበሩ፡ እንተ፡ ጌሠመ፡ ይሰቅሉ፡ ደቂቀ፡ ሃማ፨ ፲፬፡ (sic)ወአዘዘ፡ ከማሁ፡ ይግበሩ፡ ጌሠም፨ ወአዘዞሙ፡ ለአይሁድ፡ ለእለ፡ ሀለዉ፡ ውስተ፡ ሀገር፡ ይሰቀሉ፡ ሥጋሆሙ፡ ለደቂቀ፡ ሃማ፨

f. 150r

(col. 1) ፲፭፡ ወተጋብኡ፡ አይሁድ፡ ውስተ፡ ሱሶ፡ ሀገር፡ አመ፡ ዐሠርቱ፡ ወዐርባዕቱ፡ ለሠርቀ፡ አደር፨ ወቀተሉ፡ ዕደወ፡ ሠለስተ፡ ምእተ፨ ፲፮፡ ወእለ፡ ተርፉ፡ አይሁድ፡ ወእለ፡ ይትቀነዩ፨ ወነገሥት፡ ተጋብኡ፡ እሙንቱሂ፡ በ[እ]በይናቲሆሙ፨ ወተራድኡ፨ ወአልቦ፡ ባሕቱ፡ ዘበርበሩ፡ ወአዕረፉ፡ እምነ፡ ቀትሎሙ፨ ወዘቀተሉሰ፡ አመ፡ አሠርቱ፡ ወሠለስቱ፡ ለሠርቀ፡ አዶር፡ እልፍ፡ ፳ወምእት፡ ወአልቦ፡ ዘበርበሩ፨ ወአዕረፉ፡ እንከ፨ ፲፯፡ አ

(col. 2) መ፡ ፲ወሠ[=]ለስቱ፡ ለውእቱ፡ ወርኅ፡ ወረሰይዋ፡ ለይእቲ፡ ዕለት፡ ከመ፡ ባቲ፡ ያዕርፉ፡ ምስለ፡ ትፍሥሐት፡ ወጽጋብ፨ ፲፬ወአይሁድሰ፡ አለ፡ ውስተ፡ ሶስሶ፡ ተጋብኡ፡ አመ፡ ዐሠርቱ፡ ወአርባዕቱ፨ ወኢያዕረፉ፡ ይእተ፡ አሚረ፨ ወአመ፡ ዐሠርቱ፡ ወኃምስቱ፡ ገብሩ፡ በዐለ፡ ወትፍሥሕተ፨ (፲፱)ወበበይነ፡ ዝንቱ፡ አይሁድ፡ እለ፡ ተዘርዉ፡ ውስተ፡ ኵሉ፡ በሐውርት፡ ቅስፍ፡ ይግበርዋ፡ ለይእቲ፡ ዕለት፨ ወአመ፡ ዐሠ

f. 150v

(col. 1) ርቱ፡ ወኃምሰቱ፡ በጽጋብ፤ እንዘ፡ ይፌንዉ፡ ክፍለ፡ ለቢጾሙ፡ ወለጎሮሙ፡ ወለእለ፡ ይነብሩ፡ ውስተ፡ ሀገር፡ ደብረ፡ አህጉር፡ ወአመ፬ሠርቱ፡ ወኃምስቱ፡ ይገብሩ፡ ትፍሥሕተ፡ ሠናየ፤ እንዘ፡ እሙንቱ፡ ይፌንዉ፡ ክፍለ፨ ፳፡ ወጸሐፎ፡ መርዶክዎስ፡ ለዝንቱ፡ ነገር፡ ውስተ፡ መጽሐፍ፡ ወፈነዋ፡ ለአይሁድ፤ ለእለ፡ ሀለዉ፡ ውስተ፡ መንግሥተ፡ አርጤክስሰ፡ ለቁሩባን፡ ወለርኁቃን፡ ከመ፡ ይንግርዎሙ፡ ዕሎንተ፡ መዋዕለ፡ በዐል፨ [፳፩፡ ]አመ፡

(col. 2) ዐሠርቱ፡ ወአርባዕቱ፡ ወአመ፡ ዐሠርቱ፡ ወኃምስቱ፡ ለሠርቀ፡ አዶር፨ [፳፪፡ ]እስመ፡ በእማንቱ፡ መዋዕል፡ አዕረፉ፡ አይሁድ፡ እምነ፡ ጸላዔሆሙ፡ በወርኀ፡ በዘቦቱ፡ ገብኡ፡ እምነ፡ ላህ፡ ውስተ፡ ፍሥሐ፡ ወእምነ፡ ሕማም፡ ዕለት፡ ሠናይ፡ ዘውእቱ፡ ኅዳር፨ ወይገብርዎሙ፡ በኵሉ፡ መዋዕሊሆሙ፡ ከብካበ፡ ወጽጋቢ፡ ወጸገ[ዎ]ውዎሙ፡ ለምሰኪኖሙ፡ ወለታእኃኆሙ፨ ፳፫፡ ወተወክፉ፡ አይሁድ፡ በከመ፡ ጸሐፈ፡ ሎሙ፡ መርዶክዎስ፥፳፬፡ ዘከመ፡ ተቃተሎሙ፡ ሃማ፡ ዘአመ

f. 151r

(col. 1) ጸቱ፡ ዘእምነ፡ መቄዶን፡ ከመ፡ ሀሰቦ፡ ወአስተቃሰሙ፡ ሎሙ፡ ለአስማቶሙ፨ ፳፭፡ ወበከመ፡ ቦአ፡ ኀበ፡ ንጉሥ፡ ወሰአለ፡ ከመ፡ ይቅትሎ፡ ለመርዶክዎስ፡ ዘሀሎ፡ ይገብር፡ እኩየ፡ ላዕለ፡ አይሁድ፡ ገብአ፡ ላዕለ፡ ርእሱ፡ ወተስቅለ፡ ውእቱ፡ ወደቂቁ፨ ፳፮፡ ወበበይነ፡ ዝንቱ፡ ተሰምየ፡ እማንቱ፡ መዋዕል፡ ድኂነ፡ በእንተ፡ ዘተ[ፀ]ዐፀወ፡ በነገሮሙ፡ ይሰምይዎን፡ ድኂነ፡ በእንተ፡ ቃለ፡ ዛቲ፡ መጽሐፍ፨ ወበእንተ፡ ኵሉ፡ ዘተረክቡ፡ ውስቴታ፡

(col. 2) ወኵሎ፡ ዘኮነ፡ ላዕሌሆሙ፡ ዘጸረፋ፨ ፳፯፡ ወአውኪኩ፡ አይሁድ፡ ላዕሌሆሙ፡ ወለዘርኦሙ፡ ወለዘ[ርነ]ይዴመር፡ ምስሌሆሙ፡ ከመ፡ ኢይፍልሱ፡ እምነ፡ ዝንቱ፡ ግብር፡ ይትገበራ፡ ለዓለመ፡ ዓለም፡ በበአህጉር፡ ወበበ፡ በሐውርት፨ ፳፰፡ ወበእላንቱ፡ መዋዕል፡ ይትገበር፡ ለዝሉፉ፡ እስመ፡ ቦቶን፡ ድኅኑ፡ ከመ፡ ኢይደምስስ፡ ተዝካሮሙ፡ ለዓለም፨ ፳፱፡ ወጸሐፈት፡ አስቴር፡ ወለተ፡ አሚናዳብ፨ ወመርዶኬዎስ፡ አይሁዳዊ፡ ዘኵሎ፡ ገብሩ፨ ወጸ

f. 151v

(col. 1) =====ንዓ፡ መጽሐፈ፡ ዘመድኃኒት። ፴፡ ወተፈነዉ፡ መጻሕፍቲሁ፡ ኀበ፡ ኵሉ፡ አይሁድ፡ ወኀበ፡ ፻ወ፳ወ፯፡ አህጉር፡ ወኀበ፡ ምኵናኑ፡ ለአሕሻዊሮዕ፡ በቃለ፡ አሜን፡ ወሕይወት። ፴፩፡ ወመርዶክዎስ፡ ወአስኒት፡ ንግሥት፡ ወአሕረምዎን፡ ሎሙ፡ ለርእሶሙ፡ አሜሁ፡ ወመሖሉ፡ በሕይወቶሙ፡ ወምክሮሙ፨ ፴፪፡ ወአስቴርኒ፡ በቃላ፡ ለዓለም፨ ወተጽሐፈ፡ ለተዝካራ፨ ምዕራፍ፡ ፲፨ ፩፡ ወጸሐፈ፡ አርጤ

(col. 2) ክስስ፡ ንጉሥ፡ ውስተ፡ መንግሥቱ፡ ዘምድር፡ ወዘብሔር፨ ፪፡ ወላዕለ፡ ጽንዑ፡ ወቀተልዎሙ፡ ወላዕለ፡ ብዕሎሙ፡ ወክብረ፡ መንግሥቱ፡ ናሁ፡ ልኩዕ፡ መጽሐፈ፡ ፋርስ፡ ዘሜዶን፡ ለተዝካር፨ ፫፡ ወመርዶክዎስ፡ ባሕቲቱ፡ የዓቅብ፡ መንግሥተ፡ ንጉሥ፡ አርጤክስስ፡ ዐቢይ፨ ወመንግሥቱኒ፡ ክቡር፡ በኀበ፡ አይድ፡ ወይትፈቀር፡ ወይገብር፡ ምሕረተ፡ ወንብረተ፡ ለኵሉ፡ ሕዝብ፨ ወይቤሎ፡ መርዶክዎስ፡ እምነ፡ እግዚአብሔር፡ ኮነ፡ ዝንቱ፡ ነ

f. 152r

(col. 1) ገር፡ ተዘከርኩ፡ በእንተ፡ ሕልም፡ ዘርኢኩ፡ በእንተ፡ ዝንቱ፡ ነገር፨ እስመ፡ ኢኃለፈ፡ እምኔሁ፡ ለውእቱ፡ ሕልም፡ ቃለ፡ አንታክቲ፡ ነቅዓ፡ ማይ፡ እንተ፡ ኮነት፡ ፈለገ፨ ወኮነ፡ ብርሃነ፡ ፀሐይ፡ ወማይ፡ ብዙኅ፡ አስቴር፡ ይእቲ፡ ፈለግ፡ እንተ፡ አውስባ፡ ንጉሥ፡ ወረሰያ፡ ንግሥተ፨ ወእልክቱሰ፡ ክልኤቱ፡ አክይስት፡ አነ፡ ወሃማ፡ ንሕነ። ወአሕዘብሰ፡ እለ፡ ተጋብኡ፡ ከመ፡ ያማስኑ፡ ስሞሙ፡ ለአይሁድ፡ ወሕዝበ፡ ዚአየ፡ እስ

(col. 2) ራኤል፡ ውእቱ፤ አለ፡ አውየዉ፡ [እ]ኀበ፡ እግዚአብሔር፡ ወድኅኑ፡ ወአድኃኖሙ፡ እግዚአብሔር፡ ለሐዝቡ፡ ወአድኃነኒ፡ እግዚአብሔር፡ እምነ፡ ዝንቱ፡ ኵሉ፡ እኩይ፨ ወገብረ፡ እግዚአብሔር፡ ዐቢየ፡ መድምመ፡ ወተአምረ፡ ዘኢኮነ፡ ከማሁ፡ በውስተ፡ አሕዛብ፨ ወበበይነ፡ ዝንቱ፡ ገብረ፡ ክልኤ፡ ክፍለ፡ ክልኤቱ፡ ለሕዝበ፡ እግዚአብሔር፡ ወአሐዱ፡ ለካልእ፡ ሕዝብ፨ ወበጽሑ፡ እልክቱ፡ ክልኤቱ፡ በሰዓት፡ ወበጊዜ፡ በዕለቶ፡ ደይን፡ ቅድመ፡ እግዚ

f. 152v

(col. 1) አብሔር፡ ወላዕለ፡ ኵሉ፡ አሕዛብ፡ ወአንጽሐ፡ ርስቶ፨ ወኮና፡ እላንቱ፡ መዋዕል፡ በወርኃ፡ አደር፡ አመ፡ ዐሠርቱ፡ ወአ[ባ]ርባዕቱ፡ ወአመ፡ ዐሠርቱ፡ ወኃምሰቱ፡ ለሠርቀ፡ ውእቱ፡ ወርኅ፡ እንዘ፡ ይትጋብኡ፡ በትፍሥሕት፡ ቅድመ፡ እግዚአብሔር፡ በትውልዶሙ፡ ለዓለም፡ ውስተ፡ እስራኤል፡ ሕዝቡ፨ ወአመ፡ ራብዕት፡ ዓመተ፡ መንግሥቱ፡ ለጰጥሎሜዎስ፡ ወቀሌዎጴጥራ፡ አብደስ፨ እግዚአብሔር፡ ዘይቤ፡ ርኡሰ፡ ካህን፡ ወሌላዋዊ፡ ወበ

(col. 2) ጣሎማዊ፡ ወልዱ፡ ወይትወፈይ፡ መጽሐፈ፡ እንተ፡ ባቲ፡ ድኂነ፡ እንተ፡ ይቤሉ፡ ሀለወት፨ ወተርጐማ፡ ሊሲማኮስ፡ ጰጣሎማዊ፡ ዘእምነ፡ ኢየሩሳሌም። ፨ ፨ ፨ ተፈጽመ፡ መጽሐፈ፡ አስቴር፡ ወለተ፡ አሚናዳብ፨